Man val uit helikopter op wildplaasDie man is met ŉ Halo Aviation- mediese helikopter na die hospitaal geneem. (Foto: Jaco Kaalsen) ŉ Man is Dinsdag noodgedwonge na ŉ hospitaal geneem nadat hy uit ŉ helikopter naby Bloemfontein geval het. Volgens Jaco Kaalsen, paramedikus by Med24/7 in Bloemfontein, was die 46-jarige man besig om wild te tel op ‘n plaas langsaan die bekende Be Human-wildplaas in Glen net buite Bloemfontein, toe hy uit die helikopter geval het. “Ons het ŉ oproep omstreeks 11:50 ontvang oor ŉ man wat uit ŉ helikopter geval het. Hy het in die veld gelê en het ernstige beserings opgedoen.” Paramedici het die man op die toneel gestabiliseer en behandel. Hy is kort daarna met ŉ Halo Aviation- mediese helikopter na die Rosepark-hospitaal in Bloemfontein geneem vir verdere behandeling. Med24/7 was eerste op die toneel en het die man behandel. (Foto: Jaco Kaalsen)